Yngvar Hagen

Yngvar Hagen (født 24. september 1909 i Fredrikstad, død 22. mars 1993) var en norsk zoolog.

Hagen arbeidet både ved Universitetet i Oslo, og Vitenskapsmuseet i Trondheim. Hans viktigste arbeidsplass var likevel Statens viltundersøkelser, der han var leder fra 1955 til 1977. I 1937 deltok han i den norske vitenskapelige ekspedisjonen til Tristan da Cunha i den sørlige delen av Atlanterhavet. Materialet fra denne ekspedisjonen ble brukt i hans doktoravhandling Birds of Tristan da Cunha.  

Rovfuglene og viltpleien fra 1952 er det verket som Hagen er mest kjent for. Denne boka skapte debatt med sitt moderne syn på rovfuglenes plass i naturen.

Hagen var formann i Norsk Zoologisk Forening fra 1955 til 1958.

Referanser

 Eksterne lenker 
 arkivverket.no – Zoolog Yngvar Hagen

Kategori:Norske ornitologer
Kategori:Norske zoologer
Kategori:Personer fra Fredrikstad kommune